作者：李曾伯
词牌/韵律：大

paragraphs: 对剑花凝，笳叶卷，天宇尘清声肃。
楼船催解处，正日戈夕照，风旗西矗。
虎战龙争，人非地是，形势昔雄三国。
景升今何在，怅婆娑老子，奚堪荆牧。
岂自古常言，力宁斗智，智宁如福。
西征非太速。
奈臣职、难负君王嘱。
嗟往事、祁山抗表，剑阁刊铭，祗成堕甑并空轴。
喜听平安信，岂止为、区区一竹。
蚊蟁类、笑谈逐。
玉关归老，不愿封侯食肉。
愿还太平旧蜀。